Licenčna pogodba za končnega uporabnika programske opreme

PROSIMO, POZORNO PREBERITE LICENČNO POGODBO, PREDEN PRENESETE, NAMESTITE ALI UPORABITE PROGRAMSKO OPREMO. S PRENOSOM, NAMESTITVIJO ALI UPORABO PROGRAMSKE OPREME SE DOMNEVA VAŠE ZAKONITO SPREJEMANJE DOLOČIL IN POGOJEV V NADALJEVANJU. ČE SE Z NJIMI NE STRINJATE, NE PRENAŠAJTE, NE NAMESTITE IN NE UPORABLJAJTE PROGRAMSKE OPREME. 

1. PROGRAMSKA OPREMA 
"Programska oprema" pomeni ta računalniški program (programska oprema), ne glede na kanal, po katerem se distribuira, t.j. bodisi s prenosom brez tantiem (ki lahko vključuje digitalno kodirane, strojno berljive, prilagodljive obrisne podatke o pisavah, kodirane v posebnem formatu) ali pridobljen na DVD-ju ali katerem koli drugem fizičnem nosilcu podatkov, skupaj z vso kodo, tehnikami, programskimi orodji, formatom, zasnovo, koncepti, metodami in zamislimi, povezanimi z računalniškim programom, ter vso dokumentacijo, povezano z njim. 

2. AVTORSKE PRAVICE IN PRAVICE INTELEKTUALNE LASTNINE 
To je licenčna pogodba in ne pogodba o prodaji. Konica Minolta Business Solutions Europe GmbH ("Konica Minolta") je lastnik, ali je dobil licenco od drugih lastnikov ("Dajalec licence Konici Minolti"), avtorskih pravic in drugih pravic intelektualne lastnine na programski opremi, in katere koli in vse pravice in upravičenja do programske opreme in kakršnih koli kopij, narejenih iz nje, obdrži družba Konica Minolta ali dajalec licence Konici Minolti. V nobenem primeru ne šteje, da ta Pogodba prenaša kakršne koli avtorske pravice in/ali kakršne koli pravice intelektualne lastnine na programski opremi z družbe Konica Minolta ali dajalca licence Konici Minolti na vas. Razen kot je navedeno v tej Pogodbi, vam niso podeljene nobene pravice do patentov, avtorske pravice, pravice do trgovskih imen (registriranih ali neregistriranih), ali kakršne koli druge pravice, franšize ali licence v zvezi s programsko opremo. Programska oprema je zaščitena z zakoni o avtorskih pravicah in mednarodnimi dogovori.

3. LICENCA 
Konica Minolta vam s to pogodbo podeljuje neekskluzivno, neprenosljivo in omejeno licenco in jo vi sprejemate ter lahko:
(i)	namestite in uporabljate programsko opremo samo na svojem(ih) računalniku(ih), ki je(so) prek hišnega omrežja povezan(i) z izdelkom, za katerega je zasnovana ta programska oprema;
(ii)	omogočite uporabnikom zgoraj opisanih računalnikov uporabo programske opreme pod pogojem, da poskrbite, da vsi takšni uporabniki izpolnjujejo pogoje te Pogodbe;
(iii)	uporabljate programsko opremo samo za svoj običajen posel ali za osebne namene;
(iv)	naredite eno kopijo programske opreme samo za namene varnostnega kopiranja in namestitve za običajno in namensko uporabo programske opreme;
(v) prenesete programsko opremo drugim osebam s prenosom kopije te Pogodbe in vse dokumentacije skupaj s programsko opremo, pri čemer (a) morate istočasno prenesti do take druge osebe ali uničiti vse svoje ostale kopije programske opreme, (b) s takim prenosom posesti preneha veljati vaša licenca od družbe Konica Minolta, in (c) morate zagotoviti, da se takšna druga oseba strinja sprejeti in se zavezati z določili in pogoji te pogodbe. Če ta druga oseba ne sprejema takšnih določil in pogojev, nanjo ne smete prenesti nobene kopije programske opreme.

4. OMEJITVE 
(1) Brez predhodnega pisnega soglasja družbe Konica Minolta je prepovedano:
(i) 	uporabljati, kopirati, spreminjati, združevati ali prenašati kopije programske opreme, razen kot je določeno v tej pogodbi;
(ii) 	obratno inženirstvo, obratno zbiranje, povratno prevajanje ali kakršen koli drug način analize programske opreme, razen kot to dovoljuje zakon;
(iii) 	podlicencirati, dajati v najem ali zakup ali distribuirati programsko opremo ali katero koli njeno kopijo; ali
(iv) 	odstraniti, uporabiti ali spremeniti katero koli blagovno znamko, logotip, avtorsko pravico ali drugo lastniško obvestilo, legendo, simbol ali oznako v programski opremi.
(2) Strinjate se, da ne boste izvažali programske opreme v nobeni obliki v nasprotju s katerim koli veljavnim zakonom in pravili, ki urejajo nadzor nad izvozom katere koli države.

5. OMEJENO JAMSTVO
Programsko opremo vam ponujamo “takšno kot je” in brez kakršnih koli jamstev. Izrecna določila te pogodbe nadomeščajo vsa ostala jamstva, izrecna ali vsebovana, in Konica Minolta, njena lastniško povezana podjetja in dajalci licenc Konici Minolti zavračajo vsa jamstva v zvezi s programsko opremo, izrecna ali vsebovana, vključno z, vendar brez omejitev, vsebovanimi jamstvi primernosti za prodajo, ustreznosti za določen namen in nekršitve pravic tretjih oseb. Zavrnitev jamstva po tej pogodbi ne vpliva na vaše zakonske pravice. V primeru, da veljavna zakonodaja ne dovoljuje zavrnitve jamstva, ta zavrnitev velja za vas do največjega obsega, ki ga dovoljuje zakon.

6. OMEJENA PRAVNA SREDSTVA
Konica Minolta, njena lastniško povezana podjetja in dajalci licenc Konici Minolti v nobenem primeru ne odgovarjajo za izgubo dobička, izgubo podatkov ali kakršno koli drugo neposredno, posebno, kazensko, naključno ali posledično škodo, ki bi nastala zaradi uporabe ali nezmožnosti uporabe programske opreme, tudi če so bili Konica Minolta, njena lastniško povezana podjetja, njeni pooblaščeni prodajalci ali dajalci licenc Konici Minolti obveščeni o možnosti takšne škode, ali za kakršen koli vaš zahtevek na osnovi zahtevkov tretjih oseb.

7. PRENEHANJE
To licenco lahko kadar koli prekinete tako, da uničite programsko opremo in vse njene kopije. Ta pogodba preneha veljati tudi, če ne izpolnjujete katerega koli njenega določila. Ob takšni prekinitvi morate takoj uničiti vse kopije programske opreme v svoji lasti.

8. ZAKONSKA PRISTOJNOST
To pogodbo urejajo zakoni države, kjer je bila opravljena dostava prvemu kupcu.

9. LOČITVENA KLAVZULA
V primeru, da katero koli sodišče ali pristojno upravno telo razglasi del ali dele te pogodbe za nezakonite ali nične, takšna odločitev ne vpliva na ostale dele te pogodbe, ki bodo ohranili polno veljavnost in bodo delovali tako, kot da takšen del ali deli, ki so bili razglašeni za nezakonite ali nične, ne bi bili vključeni.

10. OBVESTILO ZA KONČNE UPORABNIKE V VLADI ZDA 
Programska oprema je predmet trgovine, kot je opredeljeno v predpisih zvezne administracije ZDA 48 C.F.R. 2.101 (oktober 1995), ter vsebuje trgovsko računalniško programsko opremo in dokumentacijo trgovske računalniške programske opreme, kot je opredeljeno v 48 C.F.R. 12.212 (september 1995).  Skladno z 48 C.F.R. 12.212 in 48 C.F.R. 227.7202-1 do 227.7202-4 (junij 1995) vsi končni uporabniki vlade ZDA pridobijo programsko opremo le s tistimi pravicami, ki so določene tukaj.

POTRJUJETE, DA STE PREBRALI TO POGODBO, JO RAZUMETE IN SE STRINJATE, DA VAS ZAVEZUJEJO NJENA DOLOČILA IN POGOJI. NOBENE STRANKE NE ZAVEZUJEJO NOBENE DRUGE IZJAVE ALI NAVEDBE, KI NISO SKLADNE Z DOLOČILI IN POGOJI TE POGODBE. NOBEN ANEKS K TEJ POGODBI NI VELJAVEN, ČE NI V PISNI OBLIKI IN PODPISAN S STRANI POOBLAŠČENIH PREDSTAVNIKOV VSAKE STRANKE.

