Lisensavtale for sluttbrukere av programvaren

LES LISENSAVTALEN NEDENFOR GRUNDIG FØR DU LASTER NED, INSTALLERER ELLER BRUKER PROGRAMVAREN. DET Å LASTE NED, INSTALLERE ELLER BRUKE PROGRAMVAREN BETRAKTES SOM EN JURIDISK BINDENDE GODTAKELSE AV BETINGELSENE NEDENFOR. DERSOM DU IKKE GODTAR DEM, SKAL DU VERKEN LASTE NED, INSTALLERE ELLER BRUKE PROGRAMVAREN. 

1. PROGRAMVARE 
Med "programvare" menes dette dataprogrammet (programvare), uavhengig av distribusjonskanal, dvs. om det lastes ned kostnadsfritt (inkludert digitalt kodede, maskinlesbare, skalerbare omrissfontdata som er kodet i et bestemt format), eller anskaffes på DVD eller annet fysisk lagringsmedium, sammen med alle koder, teknologiske virkemidler, programvareverktøy, formater, designer, konsepter, metoder og ideer som er tilknyttet dataprogrammet og all dokumentasjon som hører til. 

2. OPPHAVSRETT OG IMMATERIELLE RETTIGHETER 
Dette er en lisensavtale og ikke en salgsavtale. Konica Minolta Business Solutions Europe GmbH (Konica Minolta) eier eller har lisens fra andre eiere (Konica Minoltas lisensgivere) til opphavsrettighetene og andre immaterielle rettigheter i forbindelse med programvaren. Konica Minolta eller Konica Minoltas lisensgivere har eksklusiv eiendomsrett til programvaren og enhver kopi som lages av den. Denne avtalen overdrar under ingen omstendigheter noen copyright og/eller annen opphavsrettighet for programvaren fra Konica Minolta eller Konica Minoltas lisensgiver til deg. Foruten unntak som nevnes i denne avtalen, mottar du ingen rettigheter til patenter, opphavsrettigheter, handelsnavn, varemerker (registrerte eller ikke registrerte) eller noen andre rettigheter, forhandlerrettsavtaler eller lisenser som er tilknyttet programvaren. Programvaren er beskyttet av lover og internasjonale traktatbestemmelser om opphavsrett.

3. LISENS 
Konica Minolta gir deg herved en ikke-eksklusiv, ikke-overførbar og begrenset lisens som du tar imot, og du har rett til å:
(i) kun installere og bruke programvaren på en eller flere datamaskiner som via et intranett er koblet til et produkt som denne programvaren er laget for.
(ii) gi andre brukere av datamaskinene beskrevet ovenfor anledning til å bruke programvaren, under forutsetning av at du forsikrer deg om at alle slike brukere retter seg etter vilkårene i denne avtalen.
(iii) kun bruke programvaren i forbindelse med din vanlige forretningsdrift og til private formål.
(iv) kun lage én sikkerhetskopi av programvaren for å sikre normal og tiltenkt bruk og installasjon av programvaren.
(v) overdra programvaren til tredjepart sammen med et eksemplar av denne avtalen samt all dokumentasjon som fulgte med programvaren, under forutsetning av at (a) du samtidig enten overdrar til samme tredjepart eller ødelegger alle andre kopier av programvaren, (b) en slik overdragelse fører til at din lisens fra Konica Minolta opphører, og (c) du forsikrer deg om at denne tredjeparten aksepterer og er bundet av vilkårene i denne avtalen. Dersom denne tredjeparten ikke aksepterer vilkårene, skal du ikke overdra noen kopi av programvaren.

4. RESTRIKSJONER 
(1) Uten skriftlig samtykke fra Konica Minolta skal du ikke:
(i) bruke, kopiere, modifisere, slå sammen eller overdra kopier av programvaren på annen måte enn angitt her,
(ii) reversere, dekompilere, demontere eller på noen måte analysere programvaren utover det loven tillater,
(iii) underlisensiere, leie ut, lease eller distribuere programvaren eller noen kopi av denne, eller
(iv) fjerne, bruke eller endre merkevare, logo, informasjon om opphavsrett eller andre eiendomsforhold, forklaringer, symboler eller etiketter på programvaren.
(2) Du samtykker i at du ikke skal eksportere programvaren i noen form som bryter gjeldende lover og regler angående eksportkontroll i noe land.

5. BEGRENSEDE GARANTIER
Programvaren er gjort tilgjengelig for deg "som den er" uten noen som helst garantier. Vilkårene i denne avtalen gjelder foran alle andre garantier, eksplisitte eller implisitte, og Konica Minolta, Konica Minoltas datterselskaper og lisensgivere fraskriver seg uten begrensninger alle eksplisitte og implisitte garantier med henhold til programvaren, inkludert impliserte garantier om salgbarhet, egnethet til et gitt formål og at alle tredjeparters rettigheter blir overholdt. Denne ansvarsfraskrivelsen innskrenker ikke dine lovfestede rettigheter. Dersom garantifraskrivelsen ikke er tillatt etter gjeldende lov, vil fraskrivelsen bare gjelde så langt det er tillatt etter loven.

6. BEGRENSNING AV ERSTATNINGSPLIKT
Konica Minolta, Konica Minoltas datterselskaper og Konica Minoltas lisensgivere skal ikke under noen omstendigheter holdes ansvarlig for tapt profitt, tapte data eller andre indirekte, spesielle, strafferettslige, tilfeldige skader eller følgeskader som oppstår som følge av å bruke programvaren, eller manglende mulighet til å bruke programvaren. Dette gjelder selv dersom Konica Minolta, Konica Minoltas datterselskaper, autoriserte Konica Minolta-selgere eller Konica Minoltas lisensgivere har blitt varslet om muligheten for en slik skade på forhånd, og dersom kravet ditt er basert på et krav fra en tredjepart.

7. OPPHØR
Du kan når som helst bringe lisensen til opphør ved å ødelegge programvaren og alle kopier av den. I tillegg opphører denne avtalen dersom du unnlater å rette deg etter noen av vilkårene i den. Ved slikt opphør skal du umiddelbart ødelegge alle kopier av programvaren som er i din besittelse.

8. VERNETING
Denne avtalen er underlagt lovgivningen i det landet hvor leveringen til den første eieren er foretatt.

9. UGYLDIGHET
Dersom deler av denne avtalen skulle bli kjent lovstridige eller ugyldige av kompetent rettsapparat, skal en slik avgjørelse ikke ha betydning for øvrige deler av denne avtalen. Disse øvrige delene skal ha samme gyldighet som de ville hatt dersom de delene som er blitt kjent lovstridige og ugyldige, ikke hadde vært tatt med i avtalen.

10. MERKNAD TIL SLUTTBRUKERE I OFFENTLIG FORVALTNING I USA 
Programvaren er et "kommersielt produkt", slik begrepet er definert i 48 C.F.R. 2.101 (oktober 1995), og består av "kommersiell dataprogramvare" og "kommersiell dokumentasjon til dataprogramvare", slik disse begrepene er benyttet i 48 C.F.R. 12.212 (september 1995).  I samsvar med 48 C.F.R. 12.212 og 48 C.F.R. 227.7202-1 til 227.7202-4 (juni 1995) skal alle sluttbrukere i den amerikanske statsforvaltningen anskaffe programvaren bare med de rettigheter som angis her.

DU BEKREFTER AT DU HAR LEST OG FORSTÅTT DENNE AVTALEN, OG DU AKSEPTERER AT VILKÅRENE I DEN ER BINDENDE FOR DEG. INGEN AV PARTENE ER BUNDET AV ANDRE ERKLÆRINGER ELLER FREMSTILLINGER SOM IKKE STEMMER OVERENS MED VILKÅRENE I DENNE AVTALEN. INGEN ENDRING AV DENNE AVTALEN GJELDER, DERSOM DEN IKKE ER SKRIFTLIG OG SIGNERT AV BEHØRIG AUTORISERTE REPRESENTANTER FOR HVER AV PARTENE. 

